
Z A P I S N I K

S 24. sjednice Vijeća mjesnog odbora Gornje Vrapče, održane 17. travnja  2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola,  Karlo Mandarić, i Tanja Djaković .

NENAZOČNI ČLANOVI VIJEĆA: Vinko Lalek i Ivan Lalić.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 5, od ukupno 7 članova, što znači da Vijeće može pravovaljano  donositi odluke te otvara  24. sjednicu Vijeća mjesnog odbora s predloženim dnevnim redom:


DNEVNI RED:


1. Prijedlog zaključka o utrošku sredstava s pozicije Ostali nespomenuti rashodi poslovanja Vijeća Mjesnog odbora Gornje Vrapče za 2023.
2. Dopisi i odgovori gradskih ureda
3. Zaključci na temelju zahtjeva građana
4. Razno                  

Po jednoglasnom prihvaćanju Dnevnog reda, predsjednik daje zapisnik 23. sjednice na usvajanje. Zapisnik 23. sjednice  jednoglasno je usvojen, te se pristupilo  se raspravi  redom po točkama.


ODLUKE


Točka 1.

Raspravljajući o prijedlogu utroška sredstava s stavke 3299,  Ostali nespomenuti rashodi vijeće prihvaća prijedlog i donosi:



ZAKLJUČAK


Sredstva će se utrošiti na  protokolarne potrebe te nabavu uredskog materijala kao i sredstava za čišćenje prostora mjesnog odbora.
 
Točka 2

Vijeće mjesnog odbora raspravljalo je o dopisu Gradskog ureda za obnovu, izgradnju, prostorno uređenje, graditeljstvo komunalne poslove i promet – Sektora za promet,  Klasa: 340-05/21-002/52, Ur. Broj: 251-10-42-2/002-23-25 od 13 03.2023. o problematici autobusne linije 151(Kustošija-Završje-Vrapčanska), analizi ZET-a,  te rasporedu reda vožnje i donosi slijedeći:

ZAKLJUČAK

Vijeće mjesnog odbora svjesno je prometne problematike navedene autobusne linije te ovim putem  iznosi još jednom svoje stajalište koje je važno da se provede kako bi linija bila iskoristiva:
1. Iako je na spomenutoj liniji predloženo i zatraženo više autobusnih stanica  od kojih neke nije  prema pravilima struke moguće izgraditi zbog konfiguracije zemljišta,  kao i privatnih parcela,   mnogi mještani izbjegavaju vožnju autobusom. Vijeće traži da se dozvoli barem stanica za izlazak putnika  bez prostora za čekanje(lokacije Babulek, Ul. V. Rabadana).
2. Autobusna linija zamišljena je da se povezuje s ulicom Horvatnica,  kako bi cijeli kraj prometno povezivala u jednu cjelinu.  Vijeće smatra da bi tada linija bila iskorištena u potpunosti.
3. Nadalje, liniju je potrebno vremenski bolje uskladiti s linijom 125 kako bi prelazak putnika iz autobusa u autobus bio što veći jer se događa da jedan autobus dolazi a drugi je već otišao.
4. Vijeće predlaže mogućnost uvođenja autobusa manjeg kapaciteta kako je u drugim zemljama s sličnom konfiguracijom tla.
5. Vijeće predlaže da prije smanjivanja reda vožnje linije 151, stručne službe još jednom izađu na teren i analiziraju  kompletnu trasu te da se dužinom cijele trase jedno određeno vrijeme uvede probna vožnja. 
6. Ovakvim analizama brojanja putnika na polovici predviđene trase odnosno polovično odrađenog posla, nepotrebno izazivamo nezadovoljstvo građana.

Točka 2.1.

Vijećnici primaju na znanje  obavijest Vijeća GČ Podsused Vrapče, o postavljanju prometnog ogledala u ulici Trdice kbr. 43.  Vijećnik  K.M. podsjeća da su zatražena ogledala u istoj ulici i kod kbr 36. za koje je također dobivena suglasnost pa također moli da se ogledalo instalira na tom mjestu.

Točka 2.2.

Predsjednik izvješćuje vijećnike o odluci Gradskog ureda za obnovu, izgradnju prostorno uređenje, graditeljstvo  komunalne poslove i promet Klasa. 053-01/15-01-2, Ur. Broj:251-10-31-3/004-23-752 BK OD 13.03.2023. o nemogućnosti postavljanja autobusne nadstrešnice koje je mjesni odbor zatražio u ulici Vrapčanska kod kbr. 269,  zbog napostojanja prometno tehničkih uvjeta.
 
Točka 2.3.

Vijećnici primaju na znanje informaciju  Gradskog ureda za gospodarstvo, ekološku održivost i strategijsko planiranje:  KLASA:351-02/22-007/09, Ur. Broj: 251-06-22/006-23-6 od 02.02.2023. o izradi mjera za smanjenje prizemnog ozona na području Grada Zagreba za razdoblje 2023. - 2028.godine.

Točka 2.4.

Vijećnici primaju na znanje obavijest   Gradskog ureda za mjesnu samoupravu, civilnu zaštitu i sigurnost:  KLASA:024-08/23-001/20, Ur. Broj: 251-13-10/001-23-2 od 02.01.2023. o rušenju objekata stradalih u potresu  na teritoriju mjesnog odbora.

Točka 3.

Nije bilo upita građana.

Točka 4.

Predsjednik upućuje na čitanje Prvostupnički rad,  polaznika  P.L. na temu „Prometna analiza prometne povezanosti zagrebačke gradske četvrti Podsused Vrapče“,  prispjelog na adresu mjesnog odbora, kao i izvješće o provedbi Projekta centra za demokraciju i pravo Miko Tripalo pod nazivom „Građanke/i Grada Zagreba i demokratske inovacije“ također pristiglog na adresu mjesnog odbora.


Sjednica je završila u 21 sat i 30 minuta.


Predsjednik
Vijeća Mjesnog odbora
   Anđelko Vučenik v.r.




















